Syv kirker påtent i voldelig Charlie-opprør
Fredag ble fem mennesker drept i voldelige protester i byen Zinder i den tidligere franske kolonien. I hovedstaden Niamey avfyrte politiet lørdag tåregass mot demonstranter som deltok i en ny protest i Niger mot Charlie Hebdos Muhammed-tegning lørdag. Minst 1.000 ungdommer samlet seg ved den store moskeen i hovedstaden Niamey, melder nyhetsbyrået AFPs reporter på stedet. Noen av demonstrantene kastet stein på politiet. Både fredag og lørdag ble det meldt om at kirker var blitt stukket i brann under opptøyene. Lørdag kveld sendte det franske utenriksdepartementet ut en fordømmelse av de voldelige opptøyene i Nigers hovedstad. Like før hadde 20 muslimske lærde gått sammen om en oppfordring til demonstrantene i om å roe seg. – Frankrike fordømmer voldsbruken i Niamey i dag og den som fant sted i Zinder i går, sa utenriksminister Laurent Fabius. Landets president, François Hollande, gikk nok en gang ut og forsvarte ytringsfriheten i en kommentar til angrepene.
Demonstranter kastet stein og satte fyr på minst sju kirker i Niger under nye protester mot Charlie Hebdos tegninger. Franskmenn bes om å holde seg innendørs.